கேள்வி: திருக்குறள் காலிங்கர் உரை - காலிங்கர் காமத்துப்பாலைப் பிரிக்கும் முறை பற்றி விளக்கவும்.
பதில்: காமத்துப்பால் இயல் பகுப்பில் உரையாசிரியர்களிடையே பெருத்த வேறுபாடு காணப்படுகின்றது. மணக்குடவர் காமத்துப்பாலைக் குறிஞ்சி, பாலை, முல்லை, நெய்தல், மருதம் எனப் பகுத்து ஒவ்வோர் இயலுக்கும் ஐந்தைந்து அதிகாரங்களாகக் கொண்டுள்ளார் என்பர். காலிங்கர் மேற்கூறிய பகுப்பினைக் கொள்ளாமல் "தலைமகன் கூற்று" என்னும் தலைப்பின்கீழ் 109 - 115 அதிகாரங்களையும், "தலைமகள் கூற்று" என்னும் தலைப்பின்கீழ் 116 - 127 அதிகாரங்களையும், "இருபாற் கூற்று" என்னும் தலைப்பின்கீழ் 128 - 133 அதிகாரங்களையும் கொணர்கின்றார். இந்தப் பகுப்பு திருவள்ளுவமாலை மோசிகீரனார் கூறும் பகுப்போடு ஒத்து வருகின்றது. மோசிகீரனார் பாடல் இது: ''ஆண்பால் ஏழ் ஆறிரண்டு பெண்பால் அடுத்தன்பு'' ''பூண்பால் இருபால் ஓர் ஆறாக - மாண்பாய'' ''காமத்தின் பக்கவொரு மூன்றாகக் கட்டுரைத்தார்'' ''நமத்தின் வள்ளுவனார் நன்கு.''